Ob aktivaciji novega časovnega zakupa se števec podatkov ponastavi v skladu z novim časovnim zakupom. Če je nov časovni zakup krajši od že aktivnega časovnega zakupa, se veljavnost časovnega zakupa ne ponastavi. Če je nov časovni zakup daljši od že aktivnega zakupa, se poleg ponastavitve števca podatkov ponastavi tudi časovni števec v skladu s pravili novega zakupa.
Primer: V obstoječem 100-dnevnem časovnem zakupu imate na voljo še 50 dni, presegli pa ste mejo vključenih 5 GB prenosa podatkov. Odločite se za aktivacijo novega 30-dnevnega časovnega zakupa z vključenim 1 GB prenosa podatkov. Ponastavil se bo števec podatkov in po novem imate na voljo 1 GB prenosa podatkov. Ker je nov časovni zakup krajši od že veljavnega, to pomeni, da 1 GB lahko porabite v novem časovnem zakupu 30 dni. Preostalih 20 dni imate omejeno hitrost (tako kot pred zakupom 1 GB prenosa podatkov).